जानें कैसे सायरा बानो ने सबकी नाराज़गी के बावजूद फ़िल्मी दुनिया में बनाई अपनी पहचान!

दिलीप कुमार की ख्याति के पीछे कहीं न कहीं हमने सायरा बानो को केवल ‘ट्रेजेडी किंग’ की पत्नी मान लिया है, लेकिन वह खुद भी एक सफल और प्रतिभाशाली अभिनेत्री रही हैं। 1988 तक, सायरा बानो हिंदी सिनेमा की सबसे अधिक भुगतान पाने वाली अभिनेत्रियों में से एक थीं। उन्होंने अपने करियर में कई हिट फ़िल्में दीं और बिना किसी पेशेवर प्रशिक्षण के एक बेहतरीन नर्तकी के रूप में भी जानी जाती थीं। उनकी शुरुआत 1961 की फ़िल्म ‘जंगली’ से हुई, जिसमें वह शम्मी कपूर के साथ नज़र आईं।